  Виталий Пронин Уголовной ужез эскерыку, йыр быдтӥсьлэн эшшо 1 кырсь ужез шараяськиз на.Ижысь 40 аресъем воргорон, пуртэн бышкаса, 2 адямиез быдтӥз. Та бӧрсьы Москвае пегӟиз, но югдурез утисьёс йыртэмасез кырмизы.Кылем арын пиосмурт тодмоосыныз курытсэ юоно кариськем. Но ӝӧк сьӧрын соос гань-гань пукыны ӧз быгатэ - висказы керетон ӝутӥськиз. Адямиез виемез понна пытсэт сьӧрын 17 ар пукем но алигес мозмытскем воргорон ассэ кияз кутыны ӧз выры - тодмоезлэсь чыртызэ пуртэн вандӥз. Тазьы ик быдтӥз кышномуртэ но, адӟись шуыса.Уголовной ужез эскерыку, йыр быдтӥсьлэн эшшо 1 кырсь ужез шараяськиз на. Ижысь огаз остановкаын сылӥсь 30 аресъем пиосмуртэ нокыӵе мугъёстэк пуртэн бышкалтэм. Ярам, соку пиосмурт улэп кылиз.Уголовной уж йылпумъямын ӧвӧл на. Воргоронэз вите улытозяз кечат-вамат укно сьӧрын пукон.Ольга Корепанова Туспуктэм: udm.sledcom.ru Теги: йыруж  